
406 DE DEIF VAN BRUGGHE 

mydweken v wytte des dunredages x wytte des vryghedagcs 
vi wytte des sunaueudes x wytte des sundages x alb. des 
mandages x alb. des dinxstedages x wytte vn vyf wytte te 
vorgelde vn iij wytte va iij alb. vïi enen .... sundes to 
polslze vorterde yk — 

The volume is bound in wood toith two coats of arms, 
on one a welf, on the other a kind of cap, cut in oné of 
the sides. G. W. DASENT. 



DE VOS UW DE HANE. 

Hiir begynnet sik eyne Epistule De men pleech to lesen 
des sondages in deme Vastelaüende de dar steyt gescreuen 
in dem xxij capitüle xim dage na dein kylc vnd ludet aldus 
to dud(e). 

Welk man de dar wil dichten, 

De schal sik dar na richten, 

Dat sy van leue offte van leyt, 

Dat he anders nicht en dichte wan houescheit, 

Dat he syne gedichte also spreke 5 

Dat he syne hulde vor vroaen offte joncfroaen nicht 

Welk man dede wil vele clafien, [en breke. 

Den holt men vor eynen affen, 

Vïi de der lymppe nicht en weyt, 

Dat dunket my grote dorheyt. 10 

Vele claffen ane syn 

Dat is der doren eyn anbegyn. 

Dar so wil ick heuen an. 

Myt behendigheit bringet vort de man 

Dat he myt macht nicht don en kan. 15 

Dar ane so heft de vos gedach. 

Nü moge gy horen wo dat geschach. 

In den suluen stonden 

Do de der vn vogele wol spreken kouden, 

In eynen wynter kolden dage, 20 

De vos begunde syn leyt to clagen. 

He sprak 'ik wyl dat reden vp myne(u) eyt, 

De hunger deyt my grot vordret. 

Vn wer desse wynter noch eyn so kalt, 

lek mot rumen dessen walt 25 

Na mynes vader ler(e) 

Vn wil my heen to dorpe keren. 

Heft my god wat gudes beschert, 

Des byn ick van sunte Peter wol gewert. ' 

He mat de breyden straten : 30 

He mende, he en koude dat van not weghen nicht 

He mat de smalen styge: [laten. 

He mende, he wolde myd den bunden alvnvorlwr- 

He lep sik alby tune lank [ren blyuen. 

Dar he en wenicht kornes vant: 35 

Dat korne nain he in den munt. 

He lep sik in der süluen stunt 

Vp eynen depen granen, 

Dar goct he dat korne boueu. 

Süluen krop he in den snee. 40 

He clagede, de hunger dede eme van herten wee. 

He sprack 'ik wil nu my wegen doch gar rynge. 

We de wol deit, deme mach wol gelingen. 

Och helft my myn vader ene lere gelaten, 

De weydeman schal wesen vnvordroten.' 45 

Vppe der süluen varth 

Dar en wart nicht lange gespart, 

Dar quam eyn hane her getreden: 

Syne vrowen brachte he al dar mede. 

Do he also na quam 50 

Dat eme de vos gar wol vornam, 

'Sich' sprak de vos, 'den god wil beraden, 

De en kan komen to vro edder too spade.' 

De hane begunde sik van korne to spysen. 

De vos hof sik vp so lyse 55 

Vn grep den hanen by deme kragen 

Vn begunde myd eme to holte iagen. 

He sprak ' her hane, du schalt dat weten, 

Van dy mot ik Irüwen dat morgenbrot eten,' 

'O her vos, holdet eyn wennich vrede fiO 

Vn horet ok erst myne rede 

Vü latet my en wennich dach, 

Dat ik myne simde dagen mach.' 

'Hor, her hane, wat wultu spreken, dat sprek schyre. 

Ik en kan dyner nicht langer viren: 65 

Ik byn noch hungerger wan eyn gyre.* 

'Horet, her vos, ick hebbe vor my genomen dryer 

bande stycke. 
De en schole gy nicht hebben lo hone edder to tuckte. 
Gy hebben io doch ene quade art 
De en hefft is (soy doch juwe vader nicht gelart. 70 
Juwe vader de hete sik Reynolt: 
Deme was god van herten holt: 
De en plach nummer des morgens to etende, 
He en plach yo alder ersten syn pater noster to 

sprekende. 
De hefft jw doch gegeuen de sulue lere. 75 

Dar en wylle gy jw nicht ane keren, 
Gy hebben dat vaken gehoret vn geseen, 
De syner olderen lere nicht en wil volgen, 
Deme en kan nummer neyn gud gescheen. 
Dat gy nu wolten van my eten 80 

Vn wolden juwe pater noster nich spreken, 
Dat wolden god groslicken an jw wreken. 
Gy schollen vallen vp juwe kne 
Vn spreken juwen bendedicite 

Vnd scholen juwen schepper benedyen, 85 

So mach he jw juwe dagelike spyse vorlyen. ' 
'Hor, her hane, du sechst my vele guder rede. 
Ik vruchte dar lope ok wacker mede 
Dat ik myn pater noster gespreke 
Er ik van dy ete. 90 

Ick vruchte, du woldest my bedregen 
Vn woldest my vp den bom entflcgcn. 
Neyn, her hane, deinen eyden en dor ik nicht louen. 
Ik moste noch mynen syn anders bogen. 
Scholde ik spreken myn pater noster, 95 

Ik moste weten dat ich dy bewaret wusthe.' 
'Hort, her vos, gat myt juuen beiden voten vp my- 
nen stert treden, 

So mage gy na gudeme gemake beden, 

Vn lat my eyn weynich dach, 

Dat ick myne simde clagen mach.' 100 

'Hor, her bane, de sulue rat de en is nicht qaat. 

Ik hebbe düke gehort, vil beter twyer mans rat 

Van eynes mannes daet.' 

De vos des nicht en beet, 

He dede dat e me de hane reit. 105 

Dar let de hane deme tos den stert to pande. 

'Ffy' sprak de vos, 'der groten schande'. 

Des mot ick my schemen in allen dessen landen 

Vn wil dat spreken dat in alle dessen landen 

Nicht so argen hernsson is, 110 

Men vynt io eynen arger, dat is wis. 

De loue is vte der werlde getrogen: 

We nu louet, de wert bedroghen. 

Eyn eder man de bode sik vor valscheme rade. 

De dar nicht en wil to seen to tyden, de see to 

to spade.' 115 

De hane vlocht sik vppe des homes as, 
Dar he vor deme vos wol geleydet wass. 
He spreyde syne vedderen vn sank 
Dat dat ouer alle den wolt clank. 
'Ach leue hane, wo syn gy nw geraden ? 120 

Gy hebben to geseen alto spade. 
Ick hebbe jw vor getogen juwen stert: 
De was juwe lyue groles geldes wert.' 
'Hor, her vos, heuestu des nicht vornomen? 
Hvr is nw ene nye lere tolande gekomen: 125 

De dar ys myt enene herenssone vorladen, 
De snyde aff de slyppen vfi lope van eme drade. 
Also hebbe ick ock van dy gedan.' 
Do sprak de vos 'lat de rede bestan. 
Ach leue hane, ick grep jw wp myne lande; 130 

Dar wolde ick jw vp panden. 
O leue hane, gy wolde my korne eten vn nemen: 
Dede ik des gelik, des wolde ick my schemen. 
Ach leue hane, gy schold jwen mot vandelen: 
Pandet doch wol eyn broder den andern.' 135 

'Neyn her vos, dat pant en is nicht gud 

Dar eyn man dat lyff to pande laten mod.' 

'O leue hane, wo hadde gy de rede vorstan? 

Gy meyneden, ick wolde mort an jw beghan: 

Neyn, her hane, des syt van my berycht, 140 

Dat en wass myne meyninge alles nicht.' 

'O leue vos, horde ick doch vte dynes sulues munde 

All in den suluen stonden, 

Du meynedest, ick schelde dat weten, 

Van my woldestu dat morgenbrot eten.' 145 

'Horet, ber hane, dat weyt de ouerste god, 

Wat ick do sede, dat was truuen myn spot.' 

'Tware, her vos, du machst wol dyne tueske 

rede laten 
Vn machst dy wol heuen vp eyne ander straten 5 
Vil wultu wat gudes eten, 150 

So machstu seen wor du aff makest de beten.' 
* Hort, her hane, so schole gy hiir so lange bliuen : 
Ik wyl lopen to hus to myne wyuc; 
Oill se my icht rades geuen kan, 
So will ick lopen to Roma vort an 155 

Vii balen des pauwes breue, 
Dat he offuer iw vii my geue syne segeninge vn 

syne leue.' 
'Tware, her vos, de reyse machstu wol myden. 
Wert dy vn dem wege wat, dat mostu truwen 

lyden. 
Den valschen breffdregeren plech men de oren aff 

to snyden.' 1G0 

De vos lep sik so bolt 
In den suluen gronen wolt 
Vii lep alto hant 
Dar he eyn vytten span van. 

Den spon nam he in synen mund 165 

Vii lep sik in der suluen stund, 
He lep sik also gerichte 
Dar he den hanen sitten wiste. 
De vos sprak 'saluete.' 
De hane sprak 'benedicite.' 170 

De vos sprak 'dat schole gy merken gar euen, 

De paus hefft my syne breue gegeuen. 

Do de pauwes dat vornam 

Dat ick an syn pallas quam, 

He sach wol dat ik was ein vrisch geselle, 175 

He let my de breue bescriuen vn besegelen gar 

Ok wusthe he airede wol wo ik hete [scnelle. 

Nu hebbe ick hiir vedder aff gelopen dat ik swete. 

Ville gy nu dessen breff recte vorstan, 

Sa scholle gy hiir by my sitten gan.' 180 

' Neyn, her vos, du machst den breff deste luder 

lesen : 
Ick en mach van daghe nicht wol vp der erden 

wesen.' 
'Horet, her hane, ich en mach van dage nicht 
Wol lude lesen, des syt bericth. 
Horet, her hane, in gades namen heuè ik ane : 185 
Desse breff schole gy wol vorstan. 
Hyr sleyt in desseme breue, 
De pauwes but vns to syne segeninge vn syne leue 
Dat wy vns nicht mer scholen hynderen 
Wy vn alle vnse kynderen. 190 

Wy scholen to hope drinken vn eten, 
Vnser eyn schal des anderen beste weten. 
De dessen breff wyl laten, 
Den wil de pauwes to Roma laden laten.' 
'Tware, her vos, de breff is vnrechte gescreuen. 195 
Ik vruchte, de vnrechle pauwes hebbe ene vt 

gegeuen.' 
'Horet, her hane, kornet her by my stan 
V r n seet dat ingesegel an; 
So moge gy seen gewys 

Dat dit des rechten pauwes breff is.' 200 

' Hore, her vos, hiir kümpt eyn ieger her iagen : 
Wo dy dat vyll behaghen? 
Myt viff guden wynden: 
De scholen vns hiir dat leste ordel vynden.' 
'Ach, leue hane, segge my vil schyre, 205 

Synt se ok verne van hyre?' 

' Horstw, her vos, wultu nicht van hynnen vlen, 

Da schalt se drade her seen theen. 

Och wultw nicht van henne gan myt vromen, 

Du schalt se drade her seen komen.' 210 

'See nw, hane, hür licht de breff. 

Du sechst my meren, de en synt my nicht leff. 

Dat ik my schal van dy scheyden, 

Dat deyt my werlick leyde. 

Doerheit maket arbeit, 215 

Wysheit maket salichkeit.' 

AIso scheyde de vos von danne. 

Also deyt noch so mennich schone man 

Van eynen houeschen wyue, 

Wen he nicht lenger mach by er blyffuen. 220 

Aldus hebbe ik jw van deme hanen vn vos ge- 
Dar is grott afOat to gelecht, [secht. 

Afflates gbenoch, 

AIso grot also eyn deych troch. 

We dar nicht gcnoch ane en helft, 225 

De ga in den kostall 

Vn neme eyne gantze slippen vul. 
This piece is copied from a ms. in small 4'°, nr 126 in 
the royal library at Stockholm, it is written on oxhead pa- 
per and contains p. 1 — 64 three Low-Gcrman poems in a 
hand of the 15 <h century: at p. 139 begins a prose ro- 
mane in Dansk on the life of Charlemagne, in the same 
hand as the other poems in the frst part of the volume, 
at the end is the folio wing inscription Ar sfter gudz bord 
m cd Ixxx scte Marie Magdelene afflon i borium, from which 
it toould seem that the German poems and the Dansk ro- 
mance had been written at the monastery of Borium or 
Borglum in Jutland, from p. 65 — 138 are written va- 
rious small pieces in Low- German in verse and prosa; the 
one now printed is to be found p. 97 — 105 in a hand of 
the beginning of the 16 th century. af ter much enquiry I 
have not been able to discover the meaning of the words 
na dem kyle in the preamble. 

G. W. DASENT. 



